ഗൂഗിള് ജി സ്യൂട്ട് പ്ലാറ്റ് ഫോം: സുരക്ഷാ മാനദണ്ഡം പാലിക്കും തിരുവനന്തപുരം: ഒാണ്ലൈന് ക്ലാസുകള്ക്കുള്ള ഗൂഗിള് ജി സ്യൂട്ട് പ്ലാറ്റ് ഫോം സൈബര് നിയമത്തിലെ സുരക്ഷാ മാനദണ്ഡങ്ങള് പാലിച്ചാണ് നടപ്പാക്കുന്നതെന്ന് മന്ത്രി വി.ശിവന്കുട്ടി നിയമസഭയില് പറഞ്ഞു. സൗജന്യ സേവനം , വ്യക്തിഗത വിവരങ്ങള് ശേഖരിക്കരുത്, അപ് ലോഡ് ചെയ്യുന്ന ഡേറ്റയില് സര്ക്കാരിന് പൂര്ണ നിയന്ത്രണം, പരസ്യങ്ങള് പാടില്ല തുടങ്ങിയ വ്യവസ്ഥകളോടെയാണ് ഗൂഗിള് ജി സ്യൂട്ട് സംബന്ധിച്ച ധാരണാപത്രം ഒപ്പിട്ടത്. ഒാണ്ലൈന് പഠനോപകരണങ്ങള് ലഭ്യമല്ലാത്ത കുട്ടികളുടെ കണക്കെടുപ്പ് സ്കൂള് തലത്തില് പൂര്ത്തിയായിട്ടുണ്ട്. ഇവ ക്രോഡീകരിച്ച് ജില്ലാ കളക്ടര്മാരുടെ റിപ്പോര്ട്ടോടെ, സംസ്ഥാന തലത്തിലുള്ള കണക്കുകള് പ്രസിദ്ധപ്പെടുത്തും.